“Béndégē bɔ́n bə́ Ísraɛ̂l nâ: á nyî myǎnyî á ndá Kanǎŋ dīlí yəmǎn nâ ǹnǎm tē ńgɔ̄ ó nə́ ngab elíg dzáán. Ó nə ǹnǎm Kanǎŋ ai bə́ńnyie malə́dē mínā bá. 3Sug miǹnam wǎn ḿfág yǎ ńkiɛ a tádigi á ńkōd ńnǎm yā Sîn, á ńnyie mvóg Edom. Ǹnyie sí wāān yā á ńkiɛ a tádigi éfǎs yā ḿbɔ̄ ńnōm, á ńnyie Etə̌tag Ńkǔ. 4A yi kə́ a sigi, a kə́ bɛ̄d éfǎs yā ńkǒl Akrabim, a lodó á Sîn a kələ kwí á Kades Barnéa á ńkiɛ, ǎ ngadúgan bɛ́d ḿfág yǎ Hatsar Adar, ǎ ngalod á Asmôn. 5A tádigi á Asmôn válā; ǹnyie a yi sigi ḿfág yǎ ótotóŋ wábəbə á Égîptɛn a kələ kwí á máŋ. 6Ǹnyie sí wāān á nə á Máŋ mə̄ńnén, ḿmɔ̄ mə́ nə́ ńnyie sí ḿfág yā ḿbɔ̄ ńgál. 7Nnyie sí yā ákoé énye a nə́ naa: myǎyi tsíg ńtěn a tádigi á Máŋ mə̄ńnén a kələ kwí á ńkǒl Hor. 8A tádigi á ńkǒl Hor, ǹkǒl wâyi lod a kələ kwí é zēn yākə á Lebo Amat, a kələ tság á Sedâd, 9ó dúgán nɔ̌ŋ hālá ḿfág yǎ Zifrôn o kələ tság á Hatsar Einân ǹnyie sí wāān ḿfág yǎ ákoe énye hḿ nyɔ̄lɔ́. 10Myǎyi dúgán tsíg ńnyie wǎn ḿfág yā ḿbɔ̄ ńnōm, a tádigi á Hatsar ­Einân a kələ kwí a Sefam. 11Ǹnyie a yi dúgán sigi a tádigi á Sefam hálā ḿfág yǎ Rivla, á Ayim á yād ai ḿbɔ̄ ńnōm. A yi dúgán sigi, a kə́ tság á ńtsag máŋ mə́ Kinéret ai ḿbɔ̄ ńnóm. 12Ǹnyie a yi wulu ai ǹtság Yórdan ósə a kələ kwí á Etə̌tag Ńkǔ. Ǹnam wáán hḿ vīlí ai bəǹnyie bə́sə̄ yā étēde.”